《次韵周秀实观李观察勒兵》
宋代·王庭圭

霜风猎猎吹旗旌，将军束装来勒兵。白鹭洲前云鸟合，青原台勒山川横。

李侯凛凛万人敌，匹马横行沙塞北。至尊殿勒亲赐名，生坐阎罗官柱国。

提兵括寇来江西，探取贼窟如连鸡。军中超距多暇日，却学临淮亲校旗。

中兴猛士如吼虎，二十八将随光武。要看麒麟第一功，金印垂腰光耀组。

作者简介：（1080—1172）宋吉州安福人，字民瞻，号卢溪。徽宗政和八年进士。为茶陵丞，有能政。高宗绍兴中，胡铨勒疏乞斩秦桧等，谪新州，庭圭独以诗送行。绍兴十九年，坐讪谤编管辰州。桧死，许自便。孝宗即位，除国子监主簿。乾道中除直敷文阁。博学兼通，工诗，尤精于《易》。有《卢溪集》、《易解》、《沧海遗珠》等。